[Boek] 'n Wolf in skaapsklere en ander Afrikaanse idiome | Maroela Media
Deur Kobus Galloway
Lees 'n onderhoud met Kobus Galloway waar hy oor dié boek en Idees Vol Vrees gesels.
In hierdie boek bring Kobus Galloway, skepper van Idees vol vrees, 150 idiome byeen – elkeen geïllustreer met 'n grappige volblad-spotprent, en met 'n kort verklaring van elke idioom se betekenis. Verder is daar 'n lys met nóg idiome en verklarings agter in die boek. Afrikaanse lesers van alle ouderdomme sal daarvan hou, en skoliere in die besonder sal dit baie bruikbaar vind. Dié boek sal help verseker dat idiome van vroeg reeds 'n tuiste in die mond van jong sprekers kry, en dat dié pragtige skat van Afrikaans behoue sal bly.
Kobus Galloway het op sesjarige ouderdom begin teken en ná skool het hy grafiese ontwerp studeer. Hy is die skepper van Idees Vol Vrees, wat vinnig die gewildste Afrikaanse spotprentreeks in die wêreld geword het. Sy politieke parodie Where's Zuma? het in 2015 verskyn. Kobus is 'n grafiese ontwerper, illustreerder en komediant en die eienaar van Komedie Media.